
        ירושלים,  ‏ה' חשון תשע"א
‏13 אוקטובר, 2010
אל: _______________
       _______________

שלום רב,
הנדון: מסמך הבהרות למכרז פומבי 35/10 למתן שירותי פיתוח תוכניות הכשרה וקיומן בנושא מנהיגות והעצמה כלכלית לנשים עבור הרשות לקידום מעמד האישה במשרד ראש הממשלה
1. במסגרת הליכי המכרז שבנדון הופנו אל משרד ראש הממשלה (להלן - "המשרד") שאלות הבהרה. 
2. כמו כן, במסגרת שאלות ההבהרה שהופנו אל המשרד, הופנו מספר הערות ביחס לתיקונים ו/או הוספות במסמכי המכרז עצמו. בסעיפים 11-14 תוצג התייחסות המשרד ביחס לתיקונים ו/או תוספות שהוצעו, לרבות הצגת השינויים שנערכו וצירוף המסמכים הרלוונטיים, כפי שיפורט להלן: 
(1) התאמה של סעיף 4 בהזמנה להציע הצעות (העוסק בערבות מציע) ונספח ג'  - נוסח כתב ערבות (סעיף 11).
(2) הוראת קיזוז (סעיף 12)
(3) נושאים ביטוחיים:  סעיף 8 להסכם ונספח ב'- נספח אישור ביטוח (סעיפים 13 ו-14). 
3. להלן מובאות השאלות שהופנו למשרד והמענה להן:
1. בסעיף 1.2.1.3. בפרק 1 (הזמנה להציע הצעות) נקבע כי "המציע הזוכה יידרש להיות אחראי לפרסום תוכניות ההכשרה ברשויות המקומיות שבהן יתקיימו. הפרסום ייעשה לכל הפחות על דרך של תליית מודעות במקומות ציבוריים בהתאם לכל דין ו/או חלוקת עלונים". 
שאלה: באיזה רשויות ייערכו תוכניות ההכשרה? מי האחראי לתשלום עבור הפרסום? מהו תפקידה של היועצת לקידום מעמד האישה ברשויות המקומיות בנושא עלויות הפרסום? מה נכלל בתחום אחריות הזוכה במסגרת פרסום תוכניות ההכשרה?

תשובה: כמפורט במסמכי המכרז, תוכניות ההכשרה יתקיימו ברשויות מקומיות 
בצפון,מרכז ודרום הארץ, ככל הניתן, בחלוקה שוויונית. החלוקה בפועל תתבצע 
על פי שיקול דעתה הבלעדי של הרשות וכפועל יוצא של אילוציה וצרכיה. 

כאשר ייבחר זוכה ו/או זוכים במכרז, הרשות לקידום מעמד האישה תיידע את 
כלל היועצות לקידום מעמד האישה ברשויות המקומיות (להלן: היועצות 
המקומיות) בדבר ביצוע וקיום 
תוכניות הכשרה בנושאי "מנהיגות נשית" 
ו"העצמה כלכלית לנשים".


תוכניות ההכשרה יתקיימו ברשויות המקומיות שיפנו לרשות לקידום מעמד 
האישה לפי פנייה של היועצות ברשויות המקומיות ובהתאם לאילוצי וצרכי 
הרשות, כאשר הכוונה היא לאפשר, ככל הניתן, חלוקה שוויונית בהיבטים שונים 
(חתך גיאוגרפי, דמוגרפי ואחרים). 

המציע הזוכה הוא שיהיה אחראי על פרסום תוכניות ההכשרה. קביעת תוכן 
הפרסום ומאפייניו ייעשו בשיתוף ובתיאום המציע הזוכה, היועצות המקומיות 
והרשות לקידום מעמד האישה.

היועצות המקומיות יישאו בעלויות הפרסום, אך יודגש ויוער כי היקף הפרסום ומימון הפרסום ייעשו בהתאם לשיקול הדעת של היועצות המקומיות וטרם ביצוע הפרסום - תידרש הסמכתן, מראש ובכתב.  

2. בסעיף 1.2.1.4. בפרק 1 נקבע כי "המציע הזוכה יידרש לרכז ולבצע הרשמה של מועמדות להשתתף בתוכניות ההכשרה. כמו כן, המציע הזוכה יידרש לערוך מיון בקרב המועמדות שנרשמו, בהתאם לקריטריונים שתקבע הרשות ובתיאום עמה, ויודיע לנשים על תוצאות הליך המיון". 
שאלה: האם ריכוז וביצוע הרשמה של המועמדות להשתתף בתוכניות ההכשרה תיעשה בשיתוף היועצות המקומיות? מהי המשמעות של ריכוז, ביצוע הרשמה ומיון המועמדות? מהי חלוקת האחריות הכלכלית והביצועית בין המציע הזוכה והרשות המקומית? 

תשובה: בעקבות הפרסום, המועמדות יידרשו למלא טופס הרשמה והמציע הזוכה 
בשיתוף היועצת המקומית ינהלו רישום של המועמדות המעוניינות להשתתף 
בתוכניות ההכשרה. ראוי להדגיש כי המועמדות המעוניינות להשתתף בתוכניות 
ההכשרה לא תידרשנה לשאת בשום עלות, הן במסגרת הליך הרישום והן 
במסגרת ההשתתפות בתוכניות ההכשרה עצמן.  

הקריטריונים לפיהן ייבחרו המועמדות להשתתף בתוכניות ההכשרה יגובשו על ידי 
הרשות לקידום מעמד האישה, 
בשיתוף היועצות המקומיות והמציע הזוכה, זאת 
לאחר קבלת נתונים על 
המועמדות שנרשמו ובהתאם לצרכי הרשות.
3. שאלה: ככל שברשויות מקומיות בהן המשרד שואף לנהל את תוכניות ההכשרה לא יהיו נרשמות, האם יינתן פיצוי למציע הזוכה (לאור מאמצי הגיוס במקום)?
תשובה: לא. כמתואר בסעיפים 1 ו-2, היועצות המקומיות יממנו את פרסום תוכניות ההכשרה (כאשר היקף הפרסום ומימון הפרסום ייעשו כאמור בהתאם לשיקול הדעת של היועצות וטרם ביצוע הפרסום - תידרש הסמכתן, מראש ובכתב). משכך, ככל שלא יהיו נרשמות ברשות מקומית מסוימת, שהמשרד שואף לקיים בה את תוכנית ההכשרה, התוכנית תתקיים ביישוב אחר.   
4. סעיף 2 בפרק 1 מסדיר את תנאי הסף במסגרת המכרז. בסעיף 2.1.3 נקבע כי "המציע קיים הכשרות בנושאי "העצמת נשים" - ו/או - "מנהיגות נשית" - ו/או - "העצמה כלכלית" באמצעות 10 מרצים שונים לפחות בתקופה שמיום 1.8.08 ועד המועד האחרון להגשת הצעות למכרז זה. על המציע לציין את פרטי המרצים, לשם הוכחת תנאי זה, כאמור בסעיף 6 להלן".

שאלה: מהי המשמעות של התנאי לפיו "המציע קיים הכשרות בנושאי "העצמת 
נשים" - ו/או -
"מנהיגות נשית"– ו/או – "העצמה כלכלית" באמצעות 10 מרצים 
שונים לפחות.."? האם הכוונה כי המציע שילם את שכר המרצים?




תשובה: בחינת עמידת המציעים בתנאי הסף המפורט לעיל תיעשה ו/או תיבדק  
מבחינה מהותית, כאשר תשלום שכר המרצים יהווה קנה מידה /או אינדיקציה 
ראויה וסבירה לצורך הוכחה של עמידה בתנאי הסף. יחד עם זאת, ככל שהמציע 
לא שילם את שכר המרצים, תבוצע בחינה של עמידת המציעים בתנאי הסף לאור 
מהות הקשר בפועל בין המציע והמרצים, במסגרתו תבחן מידת הפיקוח והבקרה 
של המציע על המרצה והתכנים שהועברו, ומי נשא בתשלום שכר המרצה ובאיזו 
מסגרת.  
5. סעיף 5 בפרק 2 (טופס ההצעה) מתייחס ל"פרופיל המציע, לרבות ותק, ניסיון וממליצים". תת סעיף ג' בסעיף 5 מתייחס ל"ניסיון - מקומות העבודה בהם התעסק המציע (משרדים וסניפים)".
שאלה: מהי הכוונה בביטוי "ניסיון – מקומות העבודה בהם התעסק המציע (משרדים וסניפים)"?

תשובה: במסגרת הסעיף המציע נדרש לפרט ביחס לגופים ו/או גורמים שהוא סיפק עבורם שירותים ו/או הכשרות וכן פרטים ביחס למקומות הפיזיים עצמם בהם המציע קיים את ההכשרות. כך לדוגמא, ככל שמציע מסוים קיים תוכנית הכשרה עבור משרד ממשלתי במקום מסוים, עליו לציין הן את שם המשרד הממשלתי והן את המיקום שבו התקיימה ההכשרה.      
6. שאלה: מה כוללת התמורה בסך 400,000 ₪? האם התשלום כולל מרכיב עלות הנסיעה וביטול זמן במכרז שכן מדובר בקורס בפריסה ארצית?
תשובה: התמורה היא בסך עד 400,000 ₪ וכוללת שירותי פיתוח תוכניות הכשרה בנושאי "מנהיגות נשית" ו"העצמה כלכלית לנשים", ניהול התוכניות והפעלתן בקרב קבוצות של נשים ברשויות מקומיות ברחבי הארץ ומעבר לתשלום האמור, המשרד לא ישלם כל תשלום נוסף.
יודגש, כי התשלום יועבר לידי המציע הזוכה ויכלול את כלל העלויות הכרוכות בפיתוח תוכניות ההכשרה, ניהולן, הפעלתן והעסקת המרצים (אשר מקום מגוריהם יהיה קרוב, ככל הניתן, למקום ביצוע תוכניות ההכשרה) ולמעט העמדת מקום ועלויות הפרסום, אשר העלות של שני רכיבים אלו תמומן על-ידי הרשויות המקומיות.

תוכניות ההכשרה בנושאי "מנהיגות נשית" ייערכו במתכונת ארוכה בהיקף 32 שעות ותוכניות הכשרה בנושאי "העצמה כלכלית לנשים" ייערכו במתכונת קצרה בהיקף 24 שעות. מבלי לחייב את הרשות ו/או המשרד להזמין שירותים בהיקף מסוים, מוערך כי מספר הקבוצות שלהן יועברו תוכניות ההכשרה במתכונת ארוכה יעמוד על כ-20 ובמתכונת הקצרה יעמוד על כ-25.  
7. שאלה: האם ההשתתפות בתוכניות ההכשרה תוכר לצרכי גמול השתלמות [לצרכי שכר - בשירות המדינה]? 
תשובה: לא. 
8. שאלה: האם המשרד יאפשר להגדיל את מספר המפגשים במסגרת תוכניות ההכשרה ככל שהיועצת לקידום מעמד האישה ברשות המקומית תהיה מעוניינת להגדיל את מספר המפגשים ולממנו מתקציב הרשות המקומית או בכל דרך אחרת שתמצא לנכון?
תשובה: ככל שהיועצת המקומית תהיה מעוניינת להגדיל את מספר המפגשים במסגרת תוכניות ההכשרה (8 במתכונת הארוכה ו-6 במתכונת הקצרה), ולממנו מתקציב הרשות המקומית או בכל דרך אחרת שתמצא לנכון, היא תידרש להעביר מראש בקשה מנומקת ומפורטת לרשות לקידום מעמד האישה, אשר תאשר את הבקשה מטעמים מיוחדים ובהיקף מצומצם. 
כמו כן, יובהר כי הנפקת תעודה של בוגרת הקורס, תינתן לנשים שהשתתפו בהיקף המפגשים הבסיסי של תוכניות ההכשרה, ולא יהיה ניתן להתנות את מתן התעודה בהשתתפות מעבר למכסת השעות הבסיסיות בתוכנית ההכשרה (32 שעות במתכונת הארוכה ו-24 שעות במתכונת הקצרה).   
9. שאלה: האם הרשות לקידום מעמד האישה מעוניינת בניהול תוכניות הכשרה גם ברשויות ערביות? 
תשובה: כן.

10. שאלה: ככל שיש לרשות לקידום מעמד האישה ניסיון בניהול תוכניות קודמות - האם ניתן לקבל מידע ו/או ללמוד על התוצאות ו/או הערכות שנכתבו על פרויקטים הקודמים?

תשובה: בהתאם להחלטת הממשלה 412 ו–413, הרשות לקידום מעמד האישה 
יצאה במכרז לבחירת גוף לריכוז והנחייה של קורסים בתחומי העצמה ויזמות 
עסקית לנשים 
ביישובים הבדואים, דרוזים וצ'רקסים. נוכח העובדה כי 
התוכנית עדיין פועלת ונמצאת בשלבי סיום, טרם גובשו הערכות או מסקנות 
סופיות, אך יצוין כי במסגרת המכרז זכו שלושה גופים, כאשר היועצות לקידום 
מעמד האישה ברשויות המקומיות העמידו את המקום לצורך קיום הקורס וגייסו 
את המשתתפות. יוער , כי בחלק מהמקומות הייתה דרישה לאשר קורסים נוספים.
היועצות לקידום מעמד האישה ברשויות המקומיות שיתפו פעולה במסגרת 
"שיווק" הקורס ואף הייתה הירתמות לעניין מצד חלק מראשי הרשויות.  יוער כי 
הפרסום נעשה באמצעים שונים, ביניהם, בין היתר, שימוש בכבלים מקומיים, 
חלוקת עלונים ופרסום באתר האינטרנט של הרשות המקומית ועוד. נכון להיום 
השתתפו בתוכנית למעלה מ-1500 נשים מקרב האוכלוסייה הבדואית, דרוזית 
וצ'רקסית.  
11. שאלה: בנוסח הערבות בנספח ג' להסכם אין הגדרה של הצמדת הסכום כפי שנקבע בסעיף 4 להזמנה להציע הצעות.
תשובה: לצורך התאמה של נספח ג' לאמור בסעיף 4 בהזמנה להציע הצעות, מבוטלת הדרישה כי ערבות המציע, תהיה צמודה למדד המחירים לצרכן. יודגש כי ביטול ההצמדה למדד המחירים לצרכן מתייחס אך ורק לערבות ההצעה (בסך 11,500 ₪) ולא לערבות הביצוע.   


נוסח סעיף 4.1. המתוקן: על המציע הזוכה לצרף להצעתו ערבות לקיום ההצעה ולחתימה על ההסכם, בגובה של 11,500 ש"ח. הערבות תהיה בלתי מותנית ואוטונומית וניתנת לגבייה על פי דרישה חד צדדית של המשרד וללא צורך לנמק את דרישתו, בנוסח כדוגמת המפורט בנספח ג'. הערבות תהיה בתוקף עד ליום 22.2.2011. הערבות תהיה של מוסד בנקאי או של חברת ביטוח בעלת רישיון לפעול בענף הביטוח והמורשית לתת ערבות, על פי הרשימה המצורפת כנספח א'. 
12. שאלה: האם מוסד להשכלה גבוהה הפועל ללא כוונת רווח, יכול להגיש הוראת קיזוז כתחליף לערבות הבנקאית?

תשובה: כן. הגשת הוראת קיזוז על ידי מוסד להשכלה גבוהה, תיעשה בהתאם 
לסעיף 4.9 להוראת תכ"מ 7.4.16. רצ"ב נספח הוראת קיזוז.                                  
13. ריכוז שינויים שנעשו בסעיף הביטוח בהסכם (סעיף 8)

	שם המבוטח בביטוחי הספק יורחב לכלול את המשרד, והמבטחים יוותרו על זכות התחלוף ו/או תביעה ו/או שיבוב ו/או חזרה ו/או השתתפות כנגד המשרד והבאים מטעמו, בקשר עם כל נזק, ובלבד שהויתור על זכות התחלוף מצד המבטחים לא יחול לגבי אדם שגרם לנזק בכוונת זדון.
	שם המבוטח בביטוחי הספק יורחב לכלול את המשרד כמפורט לעיל, והמבטחים יוותרו על זכות התחלוף ו/או תביעה ו/או שיבוב ו/או חזרה ו/או השתתפות כנגד המשרד, ובלבד שהויתור על זכות התחלוף מצד המבטחים לא יחול לגבי אדם שגרם לנזק בכוונת זדון.
	הוספת הביטוי "כמפורט לעיל"
מחיקת הביטוי "והבאים מטעמו, בקשר עם כל נזק"

	8.3
	הספק ימציא למשרד במעמד חתימת הסכם זה, וכתנאי מוקדם לתחילת ביצוע השירותים, אישור מאת מבטחיו בדבר עריכת הביטוחים המפורטים בסעיף זה, בנוסח נספח ז' להסכם זה. אם יבקש זאת המשרד יהיה הספק חייב להמציא למשרד לפי דרישתו הראשונה, את העתקי פוליסות הביטוח ואת קבלות התשלום בגין פרמיות הביטוח המשולמות על ידו עבור הפוליסות.
	הספק ימציא למשרד במעמד חתימת הסכם זה, וכתנאי מוקדם לתחילת ביצוע השירותים, אישור מאת מבטחיו בדבר עריכת הביטוחים המפורטים בסעיף זה, בנוסח נספח ז' להסכם זה.
	מחיקת הסיפא בסעיף המקורי: "אם יבקש זאת המשרד יהיה הספק חייב להמציא למשרד לפי דרישתו הראשונה, את העתקי פוליסות הביטוח ואת קבלות התשלום בגין פרמיות הביטוח המשולמות על ידו עבור הפוליסות".

	8.6
	אם ידרוש זאת המשרד, הספק יבצע שינויים, התאמות והרחבות בפוליסות שיערוך כאמור לעיל.
	
	מחיקת הסעיף


	8.10
	מבלי לגרוע מיתר הוראות הסכם זה, הספק מצהיר בזה כי לא תהיה לו כל טענה, דרישה או תביעה כנגד המשרד בגין נזק שהספק זכאי לשיפוי עבורו (או שהיה זכאי לשיפוי אלמלא ההשתתפות העצמית הנקובה בפוליסה) במסגרת ביטוחיו, והוא פוטר בזאת את המשרד מכל אחריות לנזק כאמור.
	מבלי לגרוע מיתר הוראות הסכם זה, הספק מצהיר בזה כי לא תהיה לו כל טענה, דרישה או תביעה כנגד המשרד בגין נזק שהספק זכאי לשיפוי עבורו (או שהיה זכאי לשיפוי אלמלא ההשתתפות העצמית הנקובה בפוליסה) במסגרת ביטוח הרכוש, והוא פוטר בזאת את המשרד מכל אחריות לנזק כאמור. הוויתור האמור לא יחול כלפי מי שגרם לנזק בזדון.
	מספר הסעיף שונה לסעיף 8.9. 
החלפת המילה "ביטוחיו"  במילים "ביטוח הרכוש". 
הוספת המילים":  "הוויתור האמור לא יחול כלפי מי שגרם לנזק בזדון".


14. ריכוז שינויים שנעשו בנספח ב' – נספח אישור הביטוח 
	מספר סעיף
	סעיף מקורי
	סעיף חדש
	מהות השינוי

	פסקת הנדון
	הננו מאשרים בזאת כי ערכנו את הביטוחים המפורטים להלן, בגין פעילות הספק ובכלל זה השירותים המפורטים בחוזה הנ"ל שנחתם בין משרד ראש הממשלה לבין הספק כדלקמן: [שם המבוטח בכל הביטוחים: הספק ו/או משרד ראש הממשלה (להלן: "המשרד") והבאים מטעמם]
	הננו מאשרים בזאת כי ערכנו את הביטוחים המפורטים להלן, בגין פעילות הספק ובכלל זה השירותים המפורטים בחוזה הנ"ל שנחתם בין משרד ראש הממשלה לבין הספק כדלקמן: [שם המבוטח בכל הביטוחים: הספק ו/או משרד ראש הממשלה (להלן: "המשרד")
	מחיקת המילים: והבאים מטעמם  

	1
	
	
	בסעיף 1, מתחת למילים "אחד מיחידי המבוטח",  תתווסף שורה בה יצוין כי: 
"הביטוח יורחב לשפות את המשרד בגין אחריותו למעשי ו/או מחדלי הספק".

	2
	
	
	בסעיף 2, מתחת למילים "למקרה ולתקופת ביטוח" תתווסף שורה בה יצוין כי:

"הביטוח יורחב לשפות את המשרד היה וייחשב כמעביד של עובדי הספק".

	מתחת לסעיף 2
	"בביטוחים הנערכים על ידינו כנ"ל נכלל ויתור על זכות תחלוף כנגד המשרד, מנהלים, עובדים והבאים מטעמו בקשר על כל נזק, ובלבד שהויתור לא יחול לטובת אדם שגרם לנזק בכוונת זדון".
	"בביטוחים הנערכים על ידינו כנ"ל נכלל ויתור על זכות תחלוף כנגד המשרד, מנהלים ועובדים ובלבד שהויתור לא יחול לטובת אדם שגרם לנזק בכוונת זדון".
	מחיקת המילים:

"והבאים מטעמו בקשר על כל נזק"


לצורכי נוחיות, נספח ב' בנוסח לאחר ביצוע השינויים:
נספח ב'
נוסח אישור מבטח






תאריך: _____________

לכבוד
משרד ראש הממשלה
ג.א. נ,
הנדון:
מבוטחנו __________________ (להלן "הספק") אישור עריכת פוליסות ביטוח בהתאם לתנאי סעיף 9 לחוזה למתן שירותי ריכוז והנחיית קורסים  עבור משרד ראש הממשלה מתאריך ________ (להלן: "החוזה").
הננו מאשרים בזאת כי ערכנו את הביטוחים המפורטים להלן, בגין פעילות הספק ובכלל זה השירותים המפורטים בחוזה הנ"ל שנחתם בין משרד ראש הממשלה לבין הספק כדלקמן:
[שם המבוטח בכל הביטוחים: הספק ו/או משרד ראש הממשלה (להלן: "המשרד") ]
1.
ביטוח אחריות כלפי צד שלישי
תקופת הביטוח: מיום ________ ועד יום _______.
גבול אחריות: 
___________ לאירוע.


____________ בסה"כ במצטבר לתקופת הביטוח.
[גבול האחריות המבוטח לא יפחת מ-1,500,000$ (מיליון וחמש מאות אלף דולר ארה"ב) למקרה ולתקופת ביטוח].
הפוליסה כוללת סעיף אחריות צולבת לפיו ייחשב הביטוח כאילו נערך בנפרד עבור כל אחד מיחידי המבוטח.
הביטוח יורחב לשפות את המשרד בגין אחריותו למעשי ו/או מחדלי הספק.
2.
ביטוח חבות מעבידים
תקופת הביטוח: מיום ________ ועד יום _______.
גבול אחריות: 
___________ לאירוע.


____________  בסה"כ במצטבר לתקופת הביטוח.
[גבול האחריות המבוטח לא יפחת מ-5,000,000$ (חמישה מיליון דולר ארה"ב) לעובד, למקרה ולתקופת ביטוח].
הביטוח יורחב לשפות את המשרד היה וייחשב כמעביד של עובדי הספק.
בביטוחים הנערכים על ידינו כנ"ל נכלל ויתור על זכות תחלוף כנגד המשרד, מנהלים ועובדים ובלבד שהויתור לא יחול לטובת אדם שגרם לנזק בכוונת זדון.

אנו מאשרים כי ידוע לנו שהאחריות לתשלום פרמיות הביטוח והשתתפות עצמית בנזקים חלה על הספק בלבד, ולא על המשרד.   

אנו מתחייבים כי ביטוחים אלו יהיו קודמים וראשונים לכל ביטוח שיערך על ידי המשרד, אם בכלל, תוך ויתור המבטח על דרישה לשיתוף ביטוחי המשרד בקרות מקרה הביטוח.
כמו כן אנו מתחייבים כי הביטוחים הנערכים על ידנו כנ"ל לא יצומצמו ולא יבוטלו משום סיבה שהיא, אלא אם כן תשלח על ידנו למשרד הודעה כתובה בדואר רשום, לפחות 60 יום מראש.
אישורנו כפוף לתנאים ולהסתייגויות של פוליסות הביטוח המקוריות עד כמה שלא שונו על פי האמור באישור זה, והחתום מטה מוסמך לחתום בשם חברתנו.


____________________
_____________________


שם החותם
חתימת המבטח
המוסד להשכלה גבוהה_____________________
מספר טלפון_____________________________
מספר פקס______________________________
לכבוד:
החשב הכללי
משרד האוצר
באמצעות משרד ______________
הנדון: הוראת קיזוז
1. אנו החתומים מטה, הנציגים המוסמכים של המוסד להשכלה גבוהה (להלן - המוסד)______________, נותנים לכם בזאת הוראה בלתי מותנית לקזז כל סכום עד לסך ________  ש"ח, (במילים___________), שיוצמד ל: ____________ מתאריך _________, מכל תשלום המגיע למוסד מהממשלה לפי כל דין, הסכם או הסדר (להלן - הקיזוז).
2. אנו מסכימים כי החשב הכללי, לפי שיקול דעתו הבלעדי והמוחלט, יקזז מכל תשלום המגיע למוסד מן הממשלה לפי כל דין, הסכם או הסדר, כל סכום המגיע לממשלה מן המוסד בקשר עם חוזה/הזמנה_____________ מבלי שיהיה חייב לנמק או לדרוש תחילה את סילוק הסכום האמור מאת המוסד. 

3. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים למוסד מן הממשלה לפי כל  דין, הסכם או הסדר.
4. הוראה זו תישאר בתוקפה עד תאריך ________.

5. שינוי הוראה זו כפוף לאישור בכתב מהחשב הכללי במשרד האוצר.
_______________________________

שם מלא וחתימה של מוסמכים מטעם המוסד

אישור עו"ד
אני הח"מ, עו"ד _____________, המשמש כיועץ המשפטי של ___________, מאשר בזאת כי הוראת הקיזוז שבנדון חתומה כדין על-ידי מורשי החתימה המוסמכים של המוסד ומחייבת את המוסד.
_______________

           עו"ד
מובהר כי מסמך הבהרות זה מהווה חלק בלתי נפרד ממסמכי מכרז 35/10.








בברכה,

